शिवपाल यादव यह चाहते हैं कि अखिलेश इस बयान से नाराज होकर उनका टिकट काट दें. जिससे वह खुलकर अखिलेश का विरोध कर सकें. अखिलेश यह बात समझते हैं और वह उनकी इस तरह की बातों को कोई महत्व ने देने का मन बना चुके हैं. चुनाव के बाद जो समीकरण होंगे, वह इस बात पर तय होंगे कि सपा-कांग्रेस गठबंधन का चुनावी प्रदर्शन कैसा रहता है? अगर यह मान लें कि यह गठबंधन सत्ता में नहीं आयेगा, तब भी सपा के टिकट पर चुनाव जीतने वाले विधायकों पर अखिलेश यादव का दबाव ज्यादा रहेगा. ऐसे में शिवपाल यादव के साथ पार्टी के उतने विधायक नहीं रहेंगे कि वह पार्टी का विभाजन कर सकें.